દક્ષિણ ગુજરાતમાં આવેલ ધરમપુરના વિરવલ ગામના તાન નદીના પુલ પરથી 20 વર્ષીય યુવકે પોતાની સગીર પ્રેમિકા સાથે મોતની છલાંગ લગાવી હતી. બાજુમાંથી પસાર થઈ રહેલા રિક્ષા ચાલકે છોકરીને જેમતેમ કરીને બચાવી લીધી છે. જ્યારે ડૂબી જવાથી યુવકનું મૃ્ત્યુ થયું. ધરમપુરના ફાયર વિભાગે કલાકોની જહેમત બાદ યુવકના મૃતદેહને શોધી કાઢ્યો છે. ધરમપુરના સ્ટેટ હોસ્પિટલમાં યુવતીની સારવાર ચાલી રહી છે, યુવતીના નિવેદનના આધારે પોલીસે આગળની કાર્યવાહી હાથ ધરી છે.